b"\n_START_ARTICLE_\nPrecepte moral\n_START_PARAGRAPH_\nUn precepte moral \xc3\xa9s una norma \xc3\xa8tica que obliga a complir-la per als que estan dins un sistema moral concret. Per exemple, els deu manaments b\xc3\xadblics s\xc3\xb3n la guia de conducta b\xc3\xa0sica per als creients judeocristians i l'anomenada regla d'or \xc3\xa9s el principi m\xc3\xa9s freq\xc3\xbcent en els diferents sistemes \xc3\xa8tics i es considera una greu falta no seguir-la._NEWLINE_La difer\xc3\xa8ncia entre els preceptes morals i les normes de conducta d'una comunitat radica en el fet que els primers estan formulats de manera expl\xc3\xadcita, se sanciona el seu incompliment (amb el rebuig social o un c\xc3\xa0stig) i constitueixen la base de qualsevol norma \xc3\xa8tica posterior._NEWLINE_Kant volia, amb la seva Cr\xc3\xadtica de la ra\xc3\xb3 pr\xc3\xa0ctica, arribar a establir un precepte moral universal, que no depengu\xc3\xa9s de cap cultura o experi\xc3\xa8ncia pr\xc3\xa8via. Per aix\xc3\xb2 va anomenar-lo \xc2\xabimperatiu categ\xc3\xb2ric\xc2\xbb, subratllant la seva necessitat."